section_heading: Novi početak u Segesti
paragraph_text: Na samom početku sezone zbog velikih problema s napadačima koje je imao tadašnji trener Segeste, Hrvoje Braović, vodstvo kluba odlučilo se je angažirati Igora Prijića. Tadašnji igrač Marsonije u Sisak je došao na mala vrata. Igor je za svoj novi klub debitirao 8. rujna 2012. protiv Udarnika iz Kuriloveca. Segesta je tu utakmicu izgubila rezultatom 1:3, ali je dobila nešto puno više. Dobila je skromonog dečka i vrhunskog nogometaša na kojem će temeljiti nadu za povratak u toliko priželjkivanu Drugu ligu. Već u idućoj utakmici popularni Prija upisao se je u povijest hrvatskog nogometa. U susretu između Segeste i Dubrave odigrane 12. rujna 2012. Igor je postigao hat-trick. Tu ne bi bilo ništa čudno da ga nije postigao u vremenskom periodu od 3 minute i 45 sekundi. Prvi pogodak postigao već u desetoj sekundi susreta, a pet sekundi prije isteka prve minute stigao se već i drugi put upisati u strijelce! Hat-trick kompletirao prije nego što je istekla četvrta minuta susreta. Segesta je tako zahvaljujući golgeterskom genu tog napadača poniknulog u Gradskom vrtu već u samom startu osigurala pobjedu. Utakmica je završila pobjedom 4:1, a kao šlag tortu Prijić je dodao i asistenciju za četvrti pogodak Šesta. U cijeloj sezoni Igor je odigrao 28 utakmicu za Segestu (27 u 3. HNL - Sredite i jednu kup utakmicu) i zabio nevjerojatnih 37 pogodaka.